CELEX: 32012R0131
Language: lv
Date: 2012-02-15 00:00:00
Title: Komisijas Īstenošanas regula (ES) Nr. 131/2012 ( 2012. gada 15. februāris ) par atļauju kā barības piedevu atšķirtiem sivēniem izmantot preparātu, kas sastāv no ķimeņu eļļas, citronu eļļas un konkrētiem kaltētiem garšaugiem un garšvielām (atļaujas turētājs Delacon Biotechnik GmbH )  Dokuments attiecas uz EEZ

16.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 43/15
            
         KOMISIJAS ĪSTENOŠANAS REGULA (ES) Nr. 131/2012
   (2012. gada 15. februāris)
   par atļauju kā barības piedevu atšķirtiem sivēniem izmantot preparātu, kas sastāv no ķimeņu eļļas, citronu eļļas un konkrētiem kaltētiem garšaugiem un garšvielām (atļaujas turētājs Delacon Biotechnik GmbH)
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regulā (EK) Nr. 1831/2003 noteikts, ka dzīvnieku ēdināšanā lietotām piedevām vajadzīga atļauja, un paredzēts šādas atļaujas piešķiršanas pamatojums un kārtība.
            
         
               (2)
            
            
               Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju preparātam, kas sastāv no ķimeņu eļļas, citronu eļļas un konkrētiem kaltētiem garšaugiem un garšvielām. Minētajam pieteikumam bija pievienotas Regulas (EK) Nr. 1831/2003 7. panta 3. punktā noteiktās ziņas un dokumenti.
            
         
               (3)
            
            
               Pieteikums attiecas uz atļauju kā barības piedevu atšķirtiem sivēniem izmantot preparātu, kas sastāv no ķimeņu eļļas, citronu eļļas un konkrētiem kaltētiem garšaugiem un garšvielām, kā norādīts pielikumā, klasificējot to barības piedevu kategorijā “zootehniskās piedevas”.
            
         
               (4)
            
            
               Eiropas Pārtikas nekaitīguma iestāde (turpmāk “Iestāde”) 2011. gada 7. aprīļa atzinumā (2) secināja, ka ieteiktajos lietošanas apstākļos preparāts, kas sastāv no ķimeņu eļļas, citronu eļļas un konkrētiem kaltētiem garšaugiem un garšvielām, kā norādīts pielikumā, kaitīgi neietekmē dzīvnieku veselību, cilvēku veselību vai vidi un ka tā lietošana var uzlabot svara pieaugumu atšķirtiem sivēniem. Iestāde uzskata, ka nav vajadzības noteikt īpašas prasības uzraudzībai pēc piedevas laišanas tirgū. Tā arī pārbaudīja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
            
         
               (5)
            
            
               Lai nodrošinātu iedarbīgumu un nekaitīgumu, kā arī atbilstību pieteikuma iesniedzēja sniegtajam aktīvo vielu aprakstam, attiecībā uz preparātā izmantotajiem kaltētajiem garšaugiem un garšvielām, kā noteikts pielikumā, būtu jāievēro maksimāli pieļaujamais dabīgo vielu daudzums, kas noteikts III pielikuma B daļā Eiropas Parlamenta un Padomes 2008. gada 16. decembra Regulā (EK) Nr. 1334/2008 par aromatizētājiem un dažām pārtikas sastāvdaļām ar aromatizētāju īpašībām izmantošanai pārtikā un uz tās un par grozījumiem Padomes Regulā (EEK) Nr. 1601/91, Regulās (EK) Nr. 2232/96 un (EK) Nr. 110/2008 un Direktīvā 2000/13/EK (3), savukārt uz ķimeņu eļļu un citronu eļļu attiecīgi būtu jāattiecas Eiropas farmakopejā iekļautajiem produktu aprakstiem.
            
         
               (6)
            
            
               Novērtējot pielikumā minēto preparātu, kas sastāv no ķimeņu eļļas, citronu eļļas un konkrētiem kaltētiem garšaugiem un garšvielām, secināts, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc šo preparātu būtu jāļauj lietot atbilstīgi šīs regulas pielikumam.
            
         
               (7)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas ietilpst piedevu kategorijā “zootehniskās piedevas” un funkcionālajā grupā “citas zootehniskās piedevas”, ir atļauts lietot kā dzīvnieku barības piedevu saskaņā ar minētajā pielikumā izklāstītajiem nosacījumiem.
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 15. februārī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 268, 18.10.2003., 29. lpp.
   
      (2)  EFSA Journal 2011. g.; 9(4):2139.
   
      (3)  OV L 354, 31.12.2008., 34. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas beigu termiņš
               
            
                  mg piedevas uz kg kompleksās barības ar mitruma saturu 12 %
               
            
                  
                     Zootehnisko piedevu kategorija. Funkcionālā grupa: citas zootehniskās piedevas (produktivitātes rādītāju uzlabošana)
                  
               
            
                  4d6
               
               
                  
                     Delacon Biotechnik GmbH
                  
               
               
                  Preparāts, kas sastāv no ķimeņu eļļas, citronu eļļas, konkrētiem garšaugiem un garšvielām
               
               
                  
                               
                           
                           
                              
                                 Piedevas sastāvs
                              
                              Ēteriskās eļļas preparāts > 1,5 % (ķimeņu eļļa ≥ 0,75 % un citronu eļļa ≥ 0,75 %)
                              
                                          —
                                       
                                       
                                          Kaltēti garšaugi un garšvielas: 50 %
                                       
                                    
                                          —
                                       
                                       
                                          Nesējvielas: līdz 100 %
                                       
                                    
                        
                               
                           
                           
                              
                                 Aktīvo vielu un citu sastāvdaļu apraksts
                              
                              
                                          —
                                       
                                       
                                          ķimeņu eļļa: D-karvons 3,5–6,0 mg/g, kā noteikts Eiropas farmakopejā (1);
                                       
                                    
                                          —
                                       
                                       
                                          citronu eļļa: limonēns 2,3-9,0 mg/g, kā noteikts Eiropas farmakopejā
                                       
                                    Kaltēti garšaugi un garšvielas:
                              krustnagliņu pulveris 1,5 %, kanēļa pulveris 10 %, muskatrieksta pulveris 1,5 %, sīpolu pulveris 5 %, Jamaikas piparu pulveris 2 %, apelsīnu mizu pulveris 5 %, piparmētru pulveris 12,5 % un kumelīšu pulveris 12,5 %.
                              Attiecībā uz preparātā izmantotajiem kaltētajiem garšaugiem un garšvielām ievēro Regulas (EK) Nr. 1334/2008 III pielikuma B daļā noteikto maksimāli pieļaujamo daudzumu.
                              Uz preparātā izmantoto ķimeņu eļļu un citronu eļļu attiecas Eiropas farmakopejā iekļautie produktu apraksti.
                           
                        
                               
                           
                           
                              
                                 Analīzes metode
                                  (2)
                              
                              Karvona noteikšana: gāzu hromatogrāfija/masspektrometrija (GC/MS) izvēlētu jonu monitoringā (SIM)
                           
                        
               
                  Sivēni (atšķirti)
               
               
                  —
               
               
                  250
               
               
                  400
               
               
                  
                              1.
                           
                           
                              Piedevas un premiksa lietošanas noteikumos norāda uzglabāšanas temperatūru, uzglabāšanas laiku un noturību pret granulēšanos.
                           
                        
                              2.
                           
                           
                              Izmantošanai barībā, kas paredzēta atšķirtiem sivēniem, kuru svars nepārsniedz apmēram 35 kg.
                           
                        
                              3.
                           
                           
                              Drošībai apstrādes laikā jāizmanto elpceļu aizsarglīdzekļi un cimdi.
                           
                        
                              4.
                           
                           
                              Piedevu iekļauj barības maisījumā premiksa veidā.
                           
                        
               
                  2022. gada 7. marts
               
            
         (1)  Eiropas Padomes Eiropas farmakopeja.
      
         (2)  Sīkāka informācija par analīzes metodēm atrodama references laboratorijas tīmekļa vietnē: http://irmm.jrc.ec.europa.eu/EURLs/EURL_feed_additives/Pages/index.aspx.